[{"text_idx": "#000001", "text": "Ne rekomendata por dividataj komputiloj\nC\u0302u vi forgesis vian pasvorton?"}, {"text_idx": "#000004", "text": "Enhavas iujn ajn de miaj terminoj"}, {"text_idx": "#000006", "text": "Antau\u0306 la pandemio ni en norda Londono konsideris nin tre bons\u0302ancaj trovi lokon, kie ni povis okazigi niajn Esperanto-lecionojn kontrau\u0306 tre malgranda pago. Ni estis kontentaj pri niaj lecionoj en tri malsamaj niveloj, al kiuj venis regule dudeko da homoj."}, {"text_idx": "#000007", "text": "Kiam venis la pandemio ni kompreneble ne plu rajtis renkontig\u0302i en tiu loko. Tio unue s\u0302ajnis katastrofo, sed fakte g\u0302i montrig\u0302is esti neatendita bons\u0302anco almenau\u0306 por la Esperanto-instruado (kvankam kompreneble ne lau\u0306 aliaj vidpunktoj). La pandemio devigis la Esperanto-movadon trovi novajn manierojn organizi siajn kursojn, kaj ni baldau\u0306 konstatis, ke eblas plu instrui virtuale uzante programojn kiel Skype, Zoom kaj Jitsi."}, {"text_idx": "#000008", "text": "Kiam ni komencis okazigi niajn kursojn virtuale ni malkovris, ke multaj homoj deziras partopreni, kiuj normale ne povas c\u0302eesti. Londono estas granda urbo, kaj homoj el suda au\u0306 orienta Londono ne povas facile atingi kursejon en la norda flanko de tiu sama urbo. Sed kompreneble c\u0302iuj povas partopreni virtuale."}, {"text_idx": "#000009", "text": "Niaj lecionoj rapide kreskis: volis partopreni homoj ankau\u0306 ekster Londono \u2013 kaj ne nur ekster Londono, sed ekster Britujo, ec\u0302 ekster Eu\u0306ropo. Ni anoncis niajn kursojn en la reto, kaj homoj dau\u0306re respondis, ke ili deziras alig\u0302i. Fakte ec\u0302 venis tro da petoj, tiel ke ni devis serc\u0302i pliajn instruistojn."}, {"text_idx": "#000010", "text": "C\u0302ar multaj petoj venis el Norda Ameriko, ni havis la ideon serc\u0302i instruiston en Usono, kies lecionoj povus okazi en pli oportuna horo por amerikanoj. Pro la multaj petoj, ni iom post iom devis aldoni plian instruiston en Usono, poste aliajn en Britujo. Por la pli progresintaj kursanoj la instruisto ne nepre devas esti anglalingvano, kaj ni nun havas ankau\u0306 unu instruiston en Pollando kaj alian en Francujo."}, {"text_idx": "#000011", "text": "Nia nuna situacio estas jena: ni nun organizas nau\u0306 kursojn kaj tri grupojn de konversacio, kun entute proksimume 130 lernantoj. La lernantoj venas multenombre el tri kontinentoj: el multaj eu\u0306ropaj landoj, el 5-6 aziaj landoj, kaj el Suda kaj Norda Ameriko. Estas proksimume 10 homoj en c\u0302iu kurso, sed al la sabataj lecionoj por lernantoj de Duolingo venas almenau\u0306 30. Por pli da informoj pri niaj retaj kursoj, vidu nian retejon."}, {"text_idx": "#000012", "text": "Mi rakontas en c\u0302i tiu artikolo pri la situacio en Londono, sed kompreneble ekzistas virtualaj kursoj ankau\u0306 en multaj aliaj landoj. Mi invitas instruistojn ankau\u0306 en aliaj landoj raporti pri siaj kursoj por uea.facila."}, {"text_idx": "#000014", "text": "alig\u0302i: aldonig\u0302i, almetig\u0302i, membrig\u0302i, apartenig\u0302i al, ig\u0302i partoprenanto en io.\nkatastrofo: subita, malfelic\u0302ega okazaj\u0302o, kun teruraj sekvoj por homoj kaj objektoj.\nkonstati: ekscii, eltrovi, au\u0306 rimarki ion kiel fakton au\u0306 kiel gravan informon.\nkontinento: Afriko, Ameriko, Azio, Eu\u0306ropo kaj Oceanio estas kontinentoj; granda regiono de la tero."}, {"text_idx": "#000016", "text": "Afis\u0302ita 29an de aprilo, 2021"}, {"text_idx": "#000017", "text": "Mi plu uzadas artikolojn de por pliric\u0302igi la vorttrezoron de miaj kursanoj, antau\u0306 ilia konversacia kurso pri la sama temo. Dankon pro la valora materialo!"}, {"text_idx": "#000024", "text": "Ne eblas rekte alglui bildojn. Als\u0302utu au\u0306 enmetu bildojn per URL."}]